Mediaverklarings – SAAWK
Irma Eloff nuwe Voorsitter van SA Akademie
Geskiedenis is gister in Pretoria gemaak met die aanwysing van prof. Irma Eloff as Voorsitter van die Raad van die Suid-Afrikaanse Akademie vir Wetenskap en Kuns as opvolger van prof. Wessel Pienaar van die Universiteit van Stellenbosch.
Klik hier onder vir die volledige mediaverklaring.
Persverklaring 29 September 2017
Die SA Akademie vir Wetenskap en Kuns stel vanjaar weer miljoene rand beskikbaar vir beurse aan nagraadse studente in enige vakdissipline. Studente wat vir ‘n meestersgraad of doktorsgraad by enige universiteit in Suid-Afrika wil inskryf, kan aansoek doen, het die uitvoerende hoof van die SA Akademie, dr. Dionē Prinsloo, vandag gesê.
Persverklaring 26 Julie 2017
Vakature: MVB Hub 2017
Mentorvennoot NWM soek ‘n senior, finansieël onafhanklike persoon met beskikbare tyd, entrepreneuriese entoesiasme en gemotiveer om ‘n gemeenskapstaak te verrig om in 2017 in te faseer en die bestuur van dié maatskappy by die huidige direkteur oor te neem wat dan aftree. Verkieslik moet dit iemand in die Kaap wees waar die meeste aktiwiteite tans gekonsentreer is (maar dit is nie ‘n vereiste vir die pos nie).
Vakature MV Hub 2017
Miljoeneplan vir Beurse: Studie in Afrikaans
Tientalle studente op meesters- en doktorsgraadvlak van oral in Suid-Afrika het aansoek gedoen om befondsing van hulle studie deur die medium van Afrikaans. Die Suid-Afrikaanse Akademie vir Wetenskap en Kuns wat ‘n beurseplan bekendgestel het vir studente wat hulle gevorderde studie in enige vakrigting in Afrikaans wil onderneem, is oorval met aansoeke, het die uitvoerende hoof van die SA Akademie, dr. Dionē Prinsloo, gesê.
Persverklaring 12 September 2016
SA Akademie verwelkom hofuitspraak oor UV
Die SA Akademie vir Wetenskap en Kuns verwelkom die uitspraak van die Vrystaatse Hoër Hof oor die taalbedeling by die Universiteit van die Vrystaat. Die uitspraak ten gunste van ‘n status quo, dus ‘n voortsetting van ‘n gelyke bedeling vir Afrikaans en Engels op die UV-kampus, beteken dat Afrikaans kan “asem skep” en dat die raad en senaat van UV opnuut moet besin oor die pad vorentoe.
Persverklaring Taalbeleid UV 22 Julie 2016
Adam Small se skielike heengaan
Die SA Akademie vir Wetenskap en Kuns bring hulde aan die digter-akademikus, Adam Small, wat vandag (Saterdag 25 Junie 2016) oorlede is. Hy sou op 7 Oktober vandaar die erelidmaatskap van die SA Akademie ontvang het, het die uitvoerende hoof van die Akademie, dr. Dionē Prinsloo, gesê.
Persverklaring 25 Junie 2016
’n Swart dag in die geskiedenis van Afrikaans
Die Afrikaanse gemeenskap, wit, bruin en swart, moet nou meer as ooit intree en ’n vaste plek vir Afrikaans in die hoër onderwys verseker deur self met woord en daad inisiatief te neem en as dit dan nodig is private Afrikaanse instellings te skep.
Persverklaring 24 Junie 2016
Kommentaar van die SA Akademie vir Wetenskap en Kuns op die Taalbeleid van die Universiteit van Pretoria
Die SA Akademie strewe na akademiese uitnemendheid in die hoër onderwys, in en deur Afrikaans. Die Akademie het ‘n lang tradisie van samewerking met die Universiteit van Pretoria wat ‘n nasionale en internasionale reputasie met Afrikaans as onderrigtaal verwerf het.
Persverklaring Taal UP Junie 2016
Hulp te kry vir Afrikaanse akademiese werke
Die Burger 12 Mei 2016
Herbesin oor Taalbeleid: Die SA Akademie se beroep op die Universiteit van die Vrystaat (UV)
“Die Universiteit van die Vrystaat se besluit om sy onderrig- en voertaal van 2017 af te verengels, is onbesonne en onverantwoordelik. Dit dien nie die nasionale belang van die land nie en neem allermins die demografiese statistiek rondom die plek van Afrikaans in ag.” Dit is die mening van die SA Akademie vir Wetenskap en Kuns, aldus die uitvoerende hoof, dr. Dionē Prinsloo.
Persverklaring Taal UV Mei 2016
Die Suid-Afrikaanse Akademie vir Wetenskap en Kuns: Terugvoer op Konseptaalbeleid van die Universiteit van Stellenbosch
Die Suid-Afrikaanse Akademie vir Wetenskap en Kuns (SAAWK) se hoofdoelstelling is die bevordering van die gehalte van wetenskapsbeoefening in Suid-Afrika deur middel van Afrikaans. Daarom is die terugvoer veral gefokus op die wyse waarop hierdie voorgestelde Taalbeleid die hoë funksies van Afrikaans, naamlik dié van akademiese, tegniese, onderrig- en wetenskapstaal sal bevorder.
Persverklaring TaalUS April 2016
Taaldebat: Gemoedere moet bedaar
Taalbeleid Januarie 2016
Selfsensuur – en nie die dreigende snoepwet nie – is op die oomblik die grootste bedreiging vir mediavryheid, het Tim du Plessis gesê op ’n onlangse Geskiedenissimposium van die SA Akademie vir Wetenskap en Kuns.
Klik hier onder vir die volledige berig.
Selfsensuur Verlam Ons.
Akademie veroordeel geweld: Afrikaans die slaansak – 23 Februarie 2016
Die SA Akademie vir Wetenskap en Kuns is ernstig besorg oor die huidige vlaag van redelose geweld op kampusse en die skadelike uitwerking daarvan op gehalte-onderrig en navorsing in die nasionale tersiêre opvoedingsektor.
Afrikaans die slaansak – 23 Februarie 2016